
Мирослав Янчев

Кмет на Община Златоград

       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53,   
www.zlatograd.bg;  e-mail:  ObA-zlatograd@zlatograd.bg

изх. № 61-00-254/07.06.2024 г.
ДО

ОБЩИСКИ СЪВЕТ ЗЛАТОГРАД

ДОКЛАДНА ЗАПИСКА

от   
Относно: Текущ ремонт – асфалтови кърпежи по уличната мрежа в гр. Златоград и участъци от общински пътища на Община Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
 Съгласно чл.151, ал.1, т.2 от ЗУТ – Не се изисква разрешение за строеж за: „текущ  ремонт и поддържане на елементите на техническата инфраструктура по чл. 64, ал. 1, с който не се променят трасето и техническите характеристики“.

Улиците в урбанизираната територия на населените места, представляват транспортната техническа инфраструктура, по смисъла на чл.64, ал.1 от ЗУТ.

Поддържането на общинските пътищата включва комплекс от дейности и системни грижи за осигуряване на необходимите условия за непрекъсната безопасна и нормална експлоатация на пътя, за предпазване на пътищата от преждевременно износване, за охрана, за осъществяване на мерките за защита на пътните съоръжения и принадлежности.


Съгласно  чл.3, ал.1, т.3  от Наредба № РД-02-20-19 от 12.11.2012 г. за поддържане и текущ ремонт на пътищата,  общинските пътища се поддържат от Общините.

Предвид факта, че неравностите и дупките по уличната мрежа и общинските пътища, създават ежедневно предпоставки за пътно-транспортни произшествия, както и до повреди  на моторните превозни средства, е необходимо ежегодно, текущо поддържане на най-уязвимите участъци. 
Основната цел е  осигуряване на безопасността на движението  на МПС и хора.
За нормалното поддържането в изправност на уличната мрежа в Златоград и общинските пътища, след изминалия зимен период на настоящата година, се извърши обход и оглед на място.
Определиха се и се замериха участъците, в които настилката е нарушена, частично или на по-големи участъци, за които е необходимо да се извършат асфалтови кърпежи.

Изготвени са количествено-стойностни сметки за текущ ремонт - асфалтови кърпежи за улиците в гр. Златоград и общинските пътища- за с. Пресока, за с. Ерма река и за с. Долен, в които са определени строителни дейности по количества и стойност.

Във връзка с горе изложеното и с цел възстановяване и подобряване на  транспортно-експлоатационните качества на уличната мрежа в Златоград и общинските пътища за с.Долен, за с.Ерма река и с.Пресока, следва да се предприемат действия по  осигуряване на предвидените в КСС средства, в размер на 50 878,15 лв. с включен ДДС, за извършване на строително-ремонтните дейности – асфалтови кърпежи - като текущ ремонт.

Във връзка с гореизложеното, предлагам на Общински съвет – Златоград да разгледа и приеме следния проект на 

РЕШЕНИЕ:
На основание чл.124, ал.2 от Закона за публичните финанси и във връзка с т.22 от Решение № И 57 от 19.02.2024 г. на Общински съвет - Златоград, Общински съвет Златоград:

1. Одобрява промяна на бюджета на Община Златоград за 2024 г., приет с Решение № И 57 от 19.02.2024 г., както следва:
1.1 Увеличава разходите по  параграф 10-30 „Текущ ремонт“, в дейност „Изграждане, ремонт и поддържане на уличната мрежа“, с 4 330,51 лв. и в дейност „Служби и дейности по поддържане, ремонт и изграждане на пътищата, с 46 547,64 лв.
1.2 Средствата да се осигурят за сметка на резерва за непредвидени и неотложни разходи от местна дейност „Резерв“.

2. Възлага на кмета на Община Златоград да извърши съответните промени по бюджета на общината за 2024 г. 
 Приложение: 4 бр. КСС за необходимите строително ремонтни дейности.

С уважение,

 В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

